L 14/378
BG
Официален вестник на Европейския съюз
16.1.2023 г.
4.7.
Действието на системата за предупреждение може да се прекъсва временно от други предупредителни сигнали, предоставящи важни съобщения, свързани с безопасността.
4.8.
Превозните средства, проектирани и произведени за използване от въоръжените сили, гражданската отбрана, противопожарните служби и силите, отговорни за поддържане на обществения ред, могат да бъдат оборудвани с устройство, което позволява на водача да намали интензитета на визуалната сигнализация на системата за предупреждение
4.9.
Подробностите относно процедурите на задействане и изключване на системата за предупреждение на водача са определени в допълнение 2 към настоящото приложение.
4.10.
Като част от заявлението за одобрение на типа съгласно настоящия регламент, производителят доказва, че системата за предупреждение на водача работи, както е определено в допълнение 1 към настоящото приложение.
5.
Система за блокиране
5.1.
Превозното средство включва двустепенна система за блокиране, като се започне с минимално блокиране (ограничение на работните показатели), последвано от максимално блокиране (ефективно блокиране на експлоатацията на превозното средство).
5.2.
Изискването за система за блокиране не се прилага за двигатели или превозни средства, предназначени за използване от спасителните служби, или за двигатели или превозни средства, проектирани и произведени за използване от въоръжените сили, гражданската отбрана, противопожарните служби и силите, отговорни за поддържане на обществения ред.
Единствено производителят на двигателя или превозното средство има право да извършва постоянно изключване на системата за блокиране.
5.3.
Система за минимално блокиране Системата за минимално блокиране намалява максималния наличен въртящ момент на двигателя с 25 % в диапазона между на честотата на въртене на двигателя при максимален въртящ момент и праговата точка на регулатора, както е описано в допълнение 3 към настоящото приложение.
Максималният наличен въртящ момент на двигателя, по-малък от максималния момент преди прилагането на намалението, не трябва да надвишава намаления въртящ момент при честотата на въртене на максималния въртящ момент.
Системата за минимално блокиране се задейства, когато превозното средство е неподвижно (2) за първи път, след като са настъпили условията, посочени в точки 6.3, 7.3, 8.5 и 9.4 по-долу.
5.4.
Система за максимално блокиране Производителят на превозното средство или двигателя трябва да вгради поне една от системите за максимално блокиране, описани в точки 5.4.1—5.4.3, и системата „изключване след определен период“, описана в точка 5.4.4.
5.4.1.
Системата „изключване след повторно пускане“ ограничава скоростта на превозното средство до 20 km/h („режим на бавно движение“), след като двигателят е бил изключен по задание на водача („ключ — изкл.“).
5.4.2.
Системата „изключване след зареждане с гориво“ ограничава скоростта на превозното средство до 20 km/h („режим на бавно движение“), след като нивото на горивото в резервоара се е увеличило с измеримо количество, което е не повече от 10 % от вместимостта на резервоара за гориво и е одобрено от органа по одобряването на типа въз основа на техническите характеристики на нивомера за горивото и на декларация от производителя.
5.4.3.
Системата „изключване след паркиране“ ограничава скоростта на превозното средство до 20 km/h („режим на бавно движение“), след като превозното средство е било неподвижно повече от един час.
(2) Едно превозно средство се приема за неподвижно най-рано една минута, след като скоростта му е била намалена до нула km/h.
Не е необходимо задействането на някакво устройство като спирачка за паркиране, спирачка на ремаркето или ръчна спирачка, за да се счита превозното средство за неподвижно.